hu de hu hu hu hu en en hu hu es hu hu hu hu hu en hu hu hu hu de de hu hu hu hu en en hu hu es hu hu de hu hu hu hu hu hu de de hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu pl hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu es sv en hu hu hu hu de hu fr fr kn en en hu fr en hu hu en hu nl hu hu hu hu en en hu hu hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
Kezdőlap Cikkek Beszámoló Indul az előnevezés az idei Downhill Országos Bajnokságra!
Kevesebb, mint két hét múlva ismét Downhill Országos Bajnokság Eplényben! Július 11-én, hétfőn 12.00 órától indul az előnevezés!
Online előnevezés: 2022.07.11. 12:00 – 2022.07.20. 23:59, Nevezés menüpontban
UCI licences versenyzőknek előnevezéssel: 14.000 Ft
UCI licenccel nem rendelkezőknek előnevezéssel: 15.000 Ft
UCI licences versenyzőknek helyszíni nevezéssel: 16.000 Ft
UCI licenccel nem rendelkezőknek helyszíni nevezéssel: 17.000 Ft
VERSENY: Rad Company Downhill Országos Bajnokság 2022
RENDEZŐ: 2GP Rendezvényszervező és Tanácsadó Kft., LiMiT Racing Team
IDŐPONT: 2022. július 22 – 24.
HELYSZÍN: Síaréna Vibe Park Eplény, Veszprém megye
VERSENY TÉTJE: A verseny győztesét avatják 2022 Downhill Magyar Bajnokává
PÁLYA: A döntött kanyarokkal, ugratókkal, technikás szakaszokkal és további pályaelemekkel tarkított nyomvonal egységes lejtéssel bír, egymást gyorsan követő változatos részekkel és mindenki számára teljesíthető nyomokkal. A rendezvényre új szakaszokkal és új pályaelemekkel bővül.
Felvonó bérlet a rendezvény 3 napjára
Nevezési csomag (beleértve a négyüléses síliftre érvényes kísérőjegy kuponokat, mellyel kedvezményes jegy váltható az esemény 3 napjára)
Depóterület a Síaréna 3-as és 4-es számú parkolójában vehető igénybe előzetes regisztráció alapján, 2022. július 11-től 18-ig a dhobdepo@siarena.hu email címen, pontos méret megjelöléssel, beleértve sátrat, autót, minden kapcsolódó területet. A Síaréna további parkolói kizárólag autó parkolásra használhatók.
Depóterület díj: 200 Ft/m2
A depóterület foglalás díját a Síaréna részére előre utalással szükséges rendezni. Fizetéshez az adatok a visszaigazoló emailben érkeznek, a foglalás az ellenérték beérkezése után válik véglegessé.
Elite Férfi (-2003) (csak UCI licenccel rendelkezők)
Női (csak UCI licenccel rendelkezők)
Junior (2004-2005) (csak UCI licenccel rendelkezők)
U17** (2006-2007) (csak UCI licenccel rendelkezők)
U15*** (2008-*) (csak UCI licenccel rendelkezők)
Masters (-1987) (csak UCI licenccel rendelkezők)
2022. július 22., péntek:
11:00-13:30: Hivatalos edzés (A és B csoport)
13:45-15:45: Hivatalos edzés (B csoport)
16:00-18:00: Hivatalos edzés (A csoport)
2022. július 23., szombat:
09:30-11:30: Hivatalos edzés (A és B csoport)
11:30-13:00: Kötelező edzés (legalább 2 kör – B csoport – a pályán nem lehet megállni)
13:00-14:30: Kötelező edzés (legalább 2 kör – A csoport – a pályán nem lehet megállni)
2022. július 24., vasárnap:
09:00-10:30: Hivatalos edzés (B csoport)
11:00-12:30: Hivatalos edzés (A csoport)
13:00-        : DOWNHILL OB DÖNTŐ
Eredményhirdetés az utolsó induló beérkezése után fél órával.
Értékes nyeremények sorsolása közvetlenül az eredményhirdetés után.
Az időpontok a rajtból történő nyitást-zárást mutatják, felvonónyitás 15 perccel a kezdések előtt és ennyivel korábban is kerül zárásra a lift. Amennyiben nagyobb sor alakul ki a beszállónál, akkor annak kalkulálásával kerül korábban zárásra.
A versenyző fokozott felelőssége, hogy időben elinduljon és felérjen a futamaira. Másik, későbbi rajtidőre nincs lehetőség.
A csoport:      UCI licences kategóriák (Elite Férfi, Női, Junior, U17, U15, Masters) és Open I.
B csoport:      Open II.
Csoportokról bővebb információ a Szabályok között.
DÍJAZÁS: 400.000 Ft pénzbeli összdíjazás
További értékes tárgynyeremények (mindegyik kategóriában), valamint a kategóriák győzteseit serleggel, a dobogósokat éremmel jutalmazzuk.
FELSZÁLLÍTÁS: Négyüléses sílifttel (Szent-Sólyom)
ELSŐSEGÉLY, MENTŐ: Célterületnél és a pályán.
Az eseményen való részvételhez fontos a megfelelő felkészültség, minden kategóriában kötelező – már az edzéseken is – az állvédős bukósisak és térdvédő viselése, valamint a hibátlan műszaki állapotú kerékpár. Ajánlott védőfelszerelés: hosszú ujjú kesztyű, mellkas-, könyök- és gerincvédő. A szervezők jogosultak arra, hogy a nem megfelelő felszereléssel indulókat kizárják a versenyből. A megfelelő felszerelések meglétét a verseny folyamán a rendezőség folyamatosan ellenőrzi.
Győz az a versenyző, aki kategóriájában, a döntőben a legrövidebb idő alatt teljesíti a pályát.
A pálya két oldalról végigszalagozott, mindvégig azon belül kell maradni. Amennyiben akaratlanul annak elhagyására kényszerül a versenyző, ugyanazon a ponton köteles visszatérni, az esetlegesen mögötte érkező versenyző figyelembe vételével. Előbbiek bármelyikének figyelmen kívül hagyása kizárást von maga után.
A pályára kerékpárral felmenni – már az edzéseken is – kizárólag a rajtkapuból lehetséges, ennek figyelmen kívül hagyása kizárást vonhat maga után.
A rendezvény ideje alatt a versenypályán kerékpározni csak az időrendben szereplő edzéseken, futamokon pályanyitástól pályazárásig lehet. Pályazár alatt a pályán kerékpározni tilos. Ennek megsértése kizárást von maga után.
Sisakkamerák használata az edzéseken megengedett, a mért futamokban viszont kizárólag a szervezőség által kijelölt 1-4 versenyző engedélyezett rá.
A pályán a pályabírók megkülönböztetett egyenruhában az előre kijelölt pontokon találhatóak. Minden pályát használó, valamint versenyző kötelessége hogy a pályabírók pontos helyével tisztában legyen. A versenyzők a pályabírók utasításait kötelesek betartani. Ezek megsértése kizárást von maga után.
Nevezéskor kapott rajtszámot kötelező megfelelően elhelyezni a kerékpáron, anélkül a pályán kerékpározni nem lehet, kizárást von maga után. Fontos, hogy a rajtszám jól látható, könnyen leolvasható legyen, ezért annak felhelyezése a kormányra vagy az első villára történjen!
A rajtszámot megvágni feliraton, logókon, számon nem lehet, csak és kizárólag fehér felületen engedélyezett. A kivágás maximális területe 9 cm2 lehet. Ennek megszegése büntetést von maga után.
Az online nevezés elküldésével, illetve a nevezési lap leadásával minden résztvevő hozzájárul, hogy az eseményen készült film-, és képanyagokbanvalamint azok reklámcélú felhasználásban szerepelhet, és ezért ellenszolgáltatást nem kér, illetve a résztvevő adatait (e-mail címét) a szervezőség és a támogatók szabadon felhasználhatják marketing célokra.
A résztvevők különösen ügyelnek a természet rendjére és tisztaságára. Szemetelés a versenyből való kizárást vonja maga után.
A helyezést elért versenyzők díjukat kizárólag személyesen, az eredményhirdetésen vehetik át, utólag a szervezőknek nem áll módjában díjakat kiadni.
Elite férfi, Női, Junior, U17, U15 és Masters kategóriákban csak érvényes UCI licence-szel rendelkezők nevezhetnek be, indulhatnak el. Nekik biztosítást nem kell kötni, saját felelősségük, hogy a licence-hez kapcsolódó biztosításra jogosultak és érvényben van.
Az UCI licences (Elite Férfi, Női, Junior, U17, U15 és Masters) kategóriák győztesei országos bajnoki címet szereznek, az Openben I. helyezett kerül kihirdetésre.
A betöltött 18. év alattiaknak szülői felelősségvállalási nyilatkozat szükséges. Az online nevezés elküldésével, illetve a nevezési lap leadásával a résztvevő elismeri, hogy a nyilatkozat kötelező jellegét tudomásul vette, elfogadta. A nyilatkozat letölthető innen.
* A versenyre csak 14 éven felüliek nevezhetnek be, illetve indulhatnak el, előzetes egyeztetés alapján azonban korkedvezmény adható a 14 év alatti fiatalok számára.
** U17-es kategória abban az esetben indul el, amennyiben legalább 10 versenyző átveszi a rajtszámát. Ennél kisebb résztvevő szám esetén a Junior kategóriával összevonásra kerül.
*** U15-ös kategória abban az esetben indul el, amennyiben legalább 5 versenyző átveszi a rajtszámát. Ennél kisebb résztvevő szám esetén az U17-es kategóriával összevonásra kerül.
A csoportokra bontott edzéseken kizárólag az adott csoport tagjai vehetnek részt, beosztás az alábbiak szerint. Az Open kategória határszámának kihirdetése az előnevezések alapján, 2022. július 21-én (várhatóan 50 főnél).A csoport:  UCI licences kategóriák (Elite Férfi, Női, Junior, U17, U15, Masters) és az elmúlt 3 év legjobb 20-20 helyezettje Open kategóriából, valamint az Open első meghatározott versenyzője ranglista (tavalyi verseny időmérő-döntő jobbik futam) alapján. Open I-hez előnevezés szükséges.
B csoport:  Open I. határszámán túl rangsorolt és a nem rangsorolt, UCI licenccel nem rendelkező versenyzők.
Az időmérő és döntő futamon azok vehetnek részt, akik legalább két kört teljesítettek a kötelező edzésen.
A döntő futamon azok vehetnek részt, akik az időmérőn elrajtoltak. Azaz az időmérőről DNS-sel rendelkezők nem, a DNF-fel rendelkezők viszont indulhatnak a döntő futamon.
A nevezési díjat a szervezőségnek nem áll módjában visszafizetni, valamint arra semmilyen esetben sem kötelezhető.
Az eseményen, adott versenyszámban minden versenyző csak egy kategóriában vehet részt.
A versenyiroda és a Síaréna büféje közötti faburkolatú központi területen a kerékpározás SZIGORÚAN TILOS, különös figyelemmel kell lenni a kisgyermekekre. Ezen a területen gyalogosan vagy a kerékpárról leszállva, azt tolva lehet csak közlekedni. Kerékpáros áthaladásra a felső, aszfalt burkolatú utat lehet használni.
Az eseményen minden résztvevő saját felelősségére vesz részt. Az eseménnyel összefüggő bármilyen egészségügyi károsodásért, illetve balesetért, anyagi kárért, a rendező felelősséget nem vállal, kártérítésre nem kötelezhető.
A versenyen az MKSZ és a UCI szabályai érvényesek.
Az online nevezés elküldésével, illetve a nevezési lap leadásával minden résztvevő elismeri, hogy a versenykiírást, valamint a nevezési szabályzatot elolvasta, tudomásul vette, elfogadta, és a szabályokat betartja.
A szervezőség a versenykiírás megváltoztatásának jogát fenntartja.
Mindenkinek kellemes időtöltést és sikeres versenyzést kívánunk!
VERSENY FŐVÉDNÖKE: Fiskál János, Eplény polgármestere
VERSENY FŐBÍRÓJA: Dr. Cseh Veronika
VERSENY BÍRÓI: Kriston Judit, Ringelhann Fanni, Szántai-Vecsera Bálint
Előző cikkVitalRAW videó: Lenzerheide DH VK edzésnap!
Következő cikkNyertes futamok a svájci Downhill Világkupáról!
KAPCSOLÓDÓ CIKKEKTÖBB A SZERZŐTŐL
Video: Bas van Steenbergen – Desert Wave!
I. Urban Downhill verseny Pannonhalma végeredmények!
Kötelező videó: UNHINGED – Kaos Seagrave!
StandMag - Ingyenes Freeride Mountain Bike Magazin 2009-2022
Minden jog fenntartva © Standmag 2009-2022